*Csanytelek Község Önkormányzata Jegyzőjétől*





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; fax: 63/578-517; jegyzo@csanytelek.hu**

CS/266-2/2021.

**E l ő t e r j e s z t é s**

**Csanytelek Község Önkormányzata Polgármestere 2021. februári döntéséhez**

**Tárgy:** *Kulturális célú ingatlanfejlesztéshez támogatási igénylés benyújtása a Csanytelek, Kossuth Lajos utca 15/F szám alatti épület felújítására a VP6-19.2.1-6-3-17 kódszámú „Közösségi tér/színtér építése/létrehozása, infrastrukturális fejlesztése” című pályázati program keretében*

**Tisztelt Polgármester úr!**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 27/2021. (I. 29.) Korm. rendelet 1. §-ában *veszélyhelyzetet hirdetett ki 2021. február 8. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése **értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja**. Ez azt eredményezi, hogy a Képviselő-testület nem ülésezik, nem hoz döntést, Tagjai elektronikus úton mondhatnak véleményt az adott előterjesztésről, ezzel segítve elő a polgármester úr döntését. Ennek megfelelve kerül sor a tárgyban határozat kiadására, melyre az önkormányzat hatályos szervezeti és működési szabályzata rendelkezése az irányadó, miszerint annak *jelölése nem polgármesteri, hanem Ökt határozatként jelenik meg,* igazodva a jogalkotásról szóló törvény és annak végrehajtására kiadott IRM rendeletben írtakhoz.

Tájékoztatom Önt arról, hogy a Vidékfejlesztési Programok keretében Magyarország Kormányának felhívása alapján az *Alsó-Tisza Vidék Fejlesztéséért Egyesület HACS tervezési területén lehetőség nyílik arra*, hogy **kulturális célú ingatlanon** ingatlanfejlesztést tudjunk megvalósítani. Erre a célra **alkalmas a jelenleg használaton kívüli Csanytelek, Kossuth Lajos utca 15/F szám alatti (hrsz.: 96) épület részleges felújítási munkálatait követően.**   
A támogatással és helyi forrással megvalósított *felújítási munkálatok után a település központjában elhelyezkedő épületben alkalmas hely és megfelelő tér nyílhat*

* *amatőr és művészeti kiállítások szervezésére,*
* *a legnagyobb helyiségben értéktár funkcióval helytörténeti és muzeális értékek bemutatására,*
* *az egyéb helyiség-részekben szabadidős klubok, civil szervezetek számára helyi kulturális rendezvények, programok megrendezésére.*

A településünk önkormányzata 2021. évi költségvetéséről szóló önkormányzati rendeletében az épület felújítási munkálataival összefüggésben a tervezett nagyságrendnek megfelelő saját forrás elkülönítése, a felújítási munkálatok között szerepel. A jelenlegi pályázati kiírásban kulturális célú ingatlan létrehozására igényelhető **maximális támogatás összege 7 millió Ft,** amely 85 *%-os támogatás intenzitást jelent.* Az előzetesen elvégzett tervezői költségkalkuláció alapján az egyéb szolgáltatásokkal együtt (projekt előkészítés, műszaki ellenőrzés, projektmenedzsment) a tervezett projekt ***bruttó összköltsége 8.296.827,-Ft.***A legszükségesebb munkálatok elvégzéséhez szükséges **saját forrás teljes összege: 1.338.432.-Ft**. A nem építési engedély köteles belső felújítási munkálatok fő elemei a következők:

* *padlóburkolatok cseréje,*
* *külső- és belső nyílászárók cseréje, vakolat javítási munkálatok,*
* *vízgépészeti berendezések, szerelvények cseréje, az elektromos belső hálózat részleges felújítása.*

A támogatás igénylés benyújtásának határideje: 2021. február 28.

**Tisztelt Polgármester úr!**

Javaslom a fenti előterjesztés jóváhagyását és a csatolt határozatban foglaltak változtatás nélküli elfogadását.

C s a n y t e l e k, 2021. február 18.

Tisztelettel:

………………………………..

Kató Pálné jegyző

**…./2021. (II. ... .) Ökt határozat**

**Tárgy:** *Kulturális célú ingatlanfejlesztéshez támogatási igénylés benyújtása a Csanytelek, Kossuth Lajos utca 15/F szám alatti épület felújítására a VP6-19.2.1-6-3-17 kódszámú „Közösségi tér/színtér építése/létrehozása, infrastrukturális fejlesztése” című pályázati program keretében*

### H a t á r o z a t

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kattv.) felhatalmazása alapján a Kormány 27/2021. (I. 29.) Korm. rendelet 1. §-ában *veszélyhelyzetet hirdetett ki 2021. február 8. napjától* Magyarország egész területére, a koronavírus világjárvány következményeinek elhárítása és a magyar állampolgárok egészségének és életének megóvása érdekében. A Kattv. 46. § (4) bekezdése rendelkezése **értelmében a veszélyhelyzet ideje alatt a települési önkormányzat képviselő-testülete feladat- és hatáskörét a polgármester gyakorolja**. Ennek megfelelve az alábbi döntést adom ki:

1. Csanytelek Község Önkormányzata Polgármestereként támogatom a *VP6-19.2.1-6-3-17 kódszámú felhívás alapján*  pályázati támogatás igénylés benyújtását **a Csanytelek, Kossuth Lajos utca 15/F szám (hrsz. 96) alatti, jelenleg használaton kívüli épület részleges felújítási munkálataira közösségi és kulturális célú kialakítás érdekében.**
2. A tárgyi épület felújítási munkálatai és a hozzá kapcsolódó egyéb szolgáltatások **tervezett bruttó bekerülési összköltségét 8.296.827.- Ft** **összegben hagyom jóvá**., azzal, hogy a tervezett összköltségen belül az **igényelt támogatás összege: 6.958.395.-**Ft, míg az önkormányzat által **vállalt saját forrás, mint önerő 1.338.432.-Ft.**
3. Rögzítem, hogy az önkormányzat saját forrás vállalásának keretösszege az önkormányzat 2021. évi költségvetéséről szóló önkormányzati rendeletében elkülönítetten rendelkezésre áll.
4. Csanytelek Község Önkormányzata Polgármestereként rögzítem, hogy- eredményes pályázat esetén -kötelezettséget vállalok a tárgyi pályázati program saját forrás összegének az önkormányzat általi biztosítására.

Végrehajtás határideje: 2021. 02. 28.

Végrehajtásért felelős: Erhard Gyula polgármester

Kató Pálné jegyző

Beszámolás határideje: pályázat elbírálását követő képviselő-testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője (H)
* Irattár